तमिलनाडु के शिवकाशी में पटाखा फैक्टरी में आग लगने से 6 की मौत, कई घायल
तमिलनाडु के शिवकाशी में एक पटाखा फैक्टरी में गुरुवार को आग लगने से 6 लोगों की मौत हो गई जबकि कई लोगों के घायल होने की खबर आ रही है।
नई दिल्ली। तमिलनाडु के विरुधुनगर इलाके में एक पटाखा फैक्ट्री में गुरुवार को आग लगने से बड़ा हादसा हो गया, जिसमें 6 लोगों की मौत हो गई जबकि कई लोगों के घायल होने की खबर आ रही है। यह फैक्ट्री शिवकाशी के पास स्थित है। घटना के बाद आनन-फानन में पहुंची फायर ब्रिगेड की गाड़ियां आग पर काबू पाने में जुटी हुई हैं। घायलों को पास के अस्पताल में भर्ती कराया गया है। हालांकि अभी तक फैक्ट्री में आग लगने की वजहों का पता नहीं चल पाया है।तमिलनाडु के विरुधुनगर के ज्वाइंट डायरेक्टर ऑफ हेल्थ सर्विसेज ने घटना की पुष्टि करते हुए बताया कि हादसे में 6 लोग मारे गए हैं, जबकि कई घायलों को अस्पताल पहुंचाया गया है। साथ ही आसपास की इमारतों को भी खाली करवा लिया गया है।तमिलनाडु के विरूद्धनगर जिले में शिवकाशी के समीप पटाखों की एक फैक्टरी में गुरुवार को विस्फोट हाने से 6 लोगों की मौत हो गयी और 6 अन्य घायल हो गये। पुलिस ने यह जानकारी दी। पुलिस ने बताया कि दस से अधिक शेड जलकर राख हो गये जहां रसायन रखे गये थे। देश में पटाखों के निर्माण का केंद्र समझे जाने वाले इस क्षेत्र में इस महीने पटाखा निर्माण इकाई में विस्फोट की यह दूसरी घटना है।पुलिस ने बताया कि कलायार कुरिची की इस इकाई में लगी आग को बुझाने के लिए अग्निश्मन एवं बचाव सेवा प्रयासरत है। आग की वजह का तत्काल पता नहीं चल पाया है। जिले में सत्तूर के समीप अच्चनकुलम गांव में दो फरवरी को एक फैक्टरी में बड़ा धमाका होने से 20 से अधिक लेागों की मौत हो गयी और करीब 30 अन्य घायल हो गये थे।